Väikehange 30.05.2025 nr.12- 17/25-5

Lääne-Nigula Vallavalitsus kutsub esitama pakkumust väikehanke "**Lääne-Nigula valla Vabadussõja ausammaste parendus- ja renoveerimistööd"**

**1. Hanke eesmärk**

1.1 Hanke eesmärgiks on leida töövõtja, kes teostab Lääne-Nigula valla territooriumil asuvate viie Vabadussõja ausamba parendus-, taastamis- ja renoveerimistööd vastavalt alltoodud loetelule.
1.2 Eesmärgiks on säilitada ausammaste ajalooline ja kultuuriline väärtus kooskõlas muinsuskaitse nõuetega.

**2. Pakkujale esitatavad kvalifikatsiooninõuded**

2.1 Pakkujal peab olema:

- Vastav pädevus ja kutsetunnistus restaureerimis- või konserveerimistöödeks;

- Varasem kogemus sarnaste (muinsuskaitseliste) tööde teostamisel (vähemalt kaks

 referentsobjekti viimase viie aasta jooksul);

- Tõendusmaterjalid eelnevate tööde kohta (fotod, tellija kontaktid vms).

**3. Tööde teostamise üldtingimused**

3.1 Pakkuja peab tagama, et:

- Kõik tööd vastavad Muinsuskaitseameti nõuetele ja kehtivatele restaureerimisalastele

juhenditele;

- Kasutatavad materjalid ja meetodid on eelnevalt kooskõlastatud ning sobivad kultuurimälestiste

konserveerimiseks;

- Tööde käigus ei muudeta ausammaste kuju, kujundust ega kasutatud materjale.

- Vajadusel tuleb detailid asendada samaväärsete või muinsuskaitse poolt heaks kiidetud

materjalidega;

- Kõik kasutatud materjalid dokumenteeritakse ja kajastatakse tööde üleandmis- ja vastuvõtuaktis.

**4. Tööde kirjeldus ja objektid**

|  |  |
| --- | --- |
| Objekt | Tööde iseloom |
| Lääne-Nigula ausammas | Puhastus sobivate vahenditega; kahjustuste parandamine |
| Martna ausammas | Puhastus sobivate vahenditega; kahjustuste parandamine |
| Kullamaa ausammas | Puhastus; renoveerimistööde plaani ja maksumuse koostamine |
| Hosby ausammas | Puhastus; renoveerimistööde plaani ja maksumuse koostamine |
| Nõva ausammas | Puhastus; renoveerimistööde plaani ja maksumuse koostamine |

**5. Tähtaeg ja garantii**

5.1 Tööd tuleb teostada arvestades järgmisi kuupäevi, mil ausambad peavad olema sobivas seisukorras tseremoniaalseteks sündmusteks: 22.–24. juuni 2025 ja 19.–21. august 2025.

5.2 Tööde lõpptähtaeg: 30. september 2025.

5.3 Tööde viivitustest (ilmastiku vm põhjustel) tuleb tellijat teavitada esimesel võimalusel.

5.4 Töödele kehtib vähemalt 24 kuu garantii, mis algab tööde vastuvõtuaktide allkirjastamise hetkest.

**6. Pakkumuse esitamine**

6.1 Pakkumiste esitamise tähtaeg on **09.06.2025**, pakkumuse kehtivus minimaalselt 60 päeva.

6.2 Pakkumised esitada elektrooniliselt, digitaalselt allkirjastatuna.

6.3 Pakkumise allkirjastab ettevõtte juht või tema poolt kirjalikult volitatud isik.

6.4 Pakkumised esitada aadressil vv@laanenigula.ee .

6.5 Juhul kui pakkuja soovib pakkumise esitada kinnises ümbrikus, tuleb pakkumine allkirjastada omakäeliselt, ümbrikule lisada märge „ Lääne-Nigula valla Vabadussõja ausammaste parendus- ja renoveerimistööd 09.06.“ ning määratud tähtajaks saata ümbrik tähtkirjaga aadressil: Haapsalu mnt 6, Taebla alevik, Lääne-Nigula vald, 90801 Lääne maakond.

Lähteülesande koostas: Siim Jeeberg

 haldur